સૌ પ્રથમ ભીંડાની સીંગો ધોઈને કોરી કરીને વચ્ચે એક એક ચીરો કરીને એક બાજુ રાખી લો. હવે એક બાઉલમાં ઉપર લખેલો બધો જ મસાલો અને ૧/૨ ટેબલ સ્પૂન તેલ નાખીને મિક્સ કરી લો. હવે આ તૈયાર થયેલ મસાલાને ભીંડાની સીંગોમાં દબાવીને ભરી લો. અને એક પહોળા કાચના બાઉલમાં ૧ ૧/૨ ટેબલ સ્પૂન તેલ લઈને હિંગ ઉમેરી હાઈ ટેમ્પરેચર ૩૦ સેકંડ માટે માઈક્રોમાં મૂકો. ત્યારબાદ બધા જ ભીંડા એમાં નાખી દો. અને તેમાં ભરતા વધેલો મસાલો પણ ઉપર પાથરી દો. અને બાઉલને ઢાંકીને હાઈ ટેમ્પરેચર પર ૩ થી ૪ મિનિટ સુધી માઈક્રોમાં રાખો. વચ્ચે બે વાર ભીંડાને હલાવીને ઉપર નીચે કરો. ત્યારબાદ જરૂર પડે તો મિડીયમ ટેમ્પરેચર પર ૧ થી ૨ મિનિટ રાખી શકાય.